Gimnastika bo‘yicha respublika ixtisoslashtirilgan olimpiya zaxiralari bolalar-o‘smirlar sport maktabiga o‘quvchi-sportchilarni konkurs asosida tanlab olish va qabul qilish tartibi to‘g‘risidagi nizomga o‘zgartirishlar kiritish haqida

O‘zbekiston Respublikasi Prezidentining 2021-yil 6-apreldagi PF-6199-son “Turizm, sport va madaniy meros sohalarida davlat boshqaruvi tizimini yanada takomillashtirish chora-tadbirlari to‘g‘risida”gi Farmoni va 2021-yil 6-apreldagi PQ-5054-son “Turizm va sport vazirligi faoliyatini tashkil etish to‘g‘risida”gi qaroriga muvofiq buyuraman:
 1. O‘zbekiston Respublikasi jismoniy tarbiya va sport vazirining 2019-yil 7-yanvardagi 2-mh-son buyrug‘i (ro‘yxat raqami 3137, 2019-yil 18-fevral) (Qonun hujjatlari ma’lumotlari milliy bazasi, 18.02.2019-y., 10/19/3137/2632-son) bilan tasdiqlangan Gimnastika bo‘yicha respublika ixtisoslashtirilgan olimpiya zaxiralari bolalar-o‘smirlar sport maktabiga o‘quvchi-sportchilarni konkurs asosida tanlab olish va qabul qilish tartibi to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 5-banddagi “O‘zbekiston Respublikasi jismoniy tarbiya va sport vazirining” degan so‘zlar “O‘zbekiston Respublikasi turizm va sport vazirining” degan so‘zlar bilan almashtirilsin.
 2. 6-banddagi “O‘zbekiston Respublikasi Jismoniy tarbiya va sport vazirligi” degan so‘zlar “O‘zbekiston Respublikasi Turizm va sport vazirligi” degan so‘zlar bilan almashtirilsin.